《白茅道中》
元代·方回

世故时时异，年华物物新。
溪声添夜雨，麦事待晴春。
草棘扃空户，岩崖伏冻人。
问言何至此，征骑往来频。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。